Vitus-Kark (Belen)

De Vitus-Kark is de Kark von dat evangeelsch-luthersche Kaspel Belen (Karkenkreis Hadeln). Ehren Naam hett se von’n Hilligen Vitus. De Kark is as Bodenkmaal schuult (List von de Denkmaals in de Gemeen Belen). Historie Belen kummt an’n 23. März 1377 toeerst in de Oorkunnen vör un is to de Tied al en egen Kaspel. Von 1937 bet 1977 hett de Karkengemeen to’n Karkenkreis An de Oost tohöört un is sietdem Deel von’n Karkenkreis Hadeln. Örgel De Vitus-Kark harr al in dat 16. Johrhunnert en Örgel. Wokeen de Örgel boot hett, dat is nich överlevert. 1717 hett Arp Snitger sien Gesell Rudolf Meyer för 300 Mark de Örgel utbetert un 1741 Dietrich Christoph Gloger för 55 Rieksdaler. De is 1783 bet 1786 von Georg Wilhelmy nee boot worrn. Von de ole Örgel hett he aver en poor von de Piepen ok wedder för de ne’e bruukt. 1844 hett Philipp Furtwängler de Örgel repareert. 1905 hett de Firma Furtwängler & Hammer en ne’e Örgel in’n Stil von de Romantik boot. 2001 hett Rowan West en ne’e Örgel boot, de aver den olen Prospekt von 1786 bewohrt hett. 2004 weer de twete Boafsnidd trech. In de Örgel sünd ok jümmer noch de Piepen ut dat 16. Johrhunnert bewohrt. De Örgel hett en II/p-Manual un ölven Registers. Pastoorn ~1470 Jacob Pekesale ~1492: Lüder Herers ~1559: Johann Kamphusen ~1582: Christoff Gimbach ~1605/1606: Martin Torgovius 1606–1617: Jakob von Anden 1617–1646: Melchior Mejer 1646–1653: Jakob Reburg 1654–1658: Henning Schröder 1659–1675: Arnold Steinweg 1675–1681: Johann Eberhard Meyer 1681–1692: Christian Bohlmann 1692–1706: Ditmar Welle 1706–1719: Johann Heseler 1720–1746: Otto Ludewig Franck 1746–18. Februar 1759: Georg Hinrich Sperling 1759–: Christian Ulrich Blech 1801–1827: Diedrich Basilius Mestwerdt 1828–1833: Carl Hinrich Heemsoth –1854: Georg August von Ahsen 1913–1921: Otto Strecker opstunns: Uwe Beuermann Kaspel To dat Kaspel Belen höört de Öörd un Hööv Belen, Belener Schanz, Belenerdiek, Belenerwisch, Bahrdörp, Kammdiek, Esch, Föfftendeel, Freudendaal, Hollannerhoff, Königswisch, Mollfeld, Noordhörn un Westerndörp. De Naverkaspels sünd Balje in’n Oosten, Neehuus in’n Süüdoosten, Kedenbrook in’n Süden, Oosterbrook in’n Süüdwesten un Oterndörp in’n Westen. Footnoten Weblenken Örgel op nomine.net (hoochdüütsch)